Sciant omnes tam presentes quam futuri quod Guillelmus le Breit tradidit et concessit Petro le Dagre terram suam de Coutart et sibi et heredi suo, et prefatus G. cepit in hominem Petrum memoratum, et Petrus debet reddere Guillelmo et heredi suo annuatim IV libras perticensis monete ad festum sancti Remigii persolvendos, et tradidit immunem terram ab omni servitio, exceptis servitiis dominorum feodi quando auxilia dominorum venient, scilicet sexdecim cenomanenses. Hanc pactionem pepigit tenendam Guillelmus Brito et sua uxor et heredes sui, Gervasius de Menchenai, plegius. Guillelmus Fortin, plegius, Herbertus le Breit, plegius, Richardus Chenu, plegius, ne qua calumnia possit oriri in hac pactione, ego Guillelmus feci hoc confirmari, ne heredes mei irent ad malum testimonio litterarum. Pro hac pactione facienda habuit G. Brito quinquaginta libras turonensium et Petrus concessit medietatem terre suis fratribus ita liberaliter cum tenet de suo domino per medietatem servitii faciendi.